“หุ้นเอเชีย” ผันผวน! นลท.ผิดหวังยอดส่งออกเดือนต.ค.จีน ชะลอตัว
“หุ้นเอเชีย” ผันผวน! หลังนักลงทุนซึมซับข้อมูลยอดส่งออกเดือนต.ค.ของจีนที่ชะลอตัวลงเล็กน้อยจากเดือนก.ย.
8 พ.ย. 2564

ผู้สื่อข่าวรายงานว่า ตลาดหุ้นเอเชียปรับตัวผันผวนในช่วงเปิดตลาดเช้าวันนี้ หลังนักลงทุนซึมซับข้อมูลยอดส่งออกเดือนต.ค.ของจีนที่ชะลอตัวลงเล็กน้อยจากเดือนก.ย.
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 29,735.45 จุด เพิ่มขึ้น 123.88 จุด หรือ +0.42 %, ดัชนี HSI ตลาดหุ้นฮ่องกงเปิดวันนี้ที่ 24,743.54 จุด ลดลง 126.97 จุด หรือ -0.51% และดัชนี SSE Composite ตลาดหุ้นจีนเปิดวันนี้ที่ 3,491.97 จุด เพิ่มขึ้น 0.40 จุด หรือ -0.01% 
ด้านสำนักงานศุลกากรจีน (GAC) เผยวานนี้ (7 พ.ย.2564) ว่า ยอดส่งออกเดือนต.ค.ของจีนพุ่งขึ้น 27.10% เมื่อเทียบเป็นรายปี ซึ่งชะลอตัวลงเล็กน้อยจากระดับ 28.10% ของเดือนก.ย. แต่ยังสูงกว่าระดับที่นักวิเคราะห์คาดการณ์ว่าจะเพิ่มขึ้น 24.50%
ส่วนยอดนำเข้าในเดือนต.ค.เพิ่มขึ้น 20.60% ต่ำกว่าการคาดการณ์ของนักวิเคราะห์ว่าจะเพิ่มขึ้น 25% แต่สูงกว่ายอดนำเข้าของเดือนก.ย.ที่เพิ่มขึ้นเพียง 17.60%
ทั้งนี้จีนมียอดเกินดุลการค้าในเดือนต.ค.ที่ระดับ 8.454 หมื่นล้านดอลลาร์ สูงกว่าระดับ 6.676 หมื่นล้านดอลลาร์ในเดือนก.ย. และมากกว่าตัวเลขคาดการณ์ของนักวิเคราะห์ที่ระดับ 6.555 หมื่นล้านดอลลาร์
ขณะเดียวกันรายงานของ GAC ยังระบุว่า จีนมียอดเกินดุลการค้ากับสหรัฐเพิ่มขึ้นแตะระดับ 4.075 หมื่นล้านดอลลาร์ในเดือนต.ค. ลดลงจากระดับ 4.20 หมื่นล้านดอลลาร์ในเดือนก.ย.
 
 